Les façanes de l'Ajuntament i de Tinència d'Alcaldia s'il·luminen de roig per celebrar el Dia Mundial de la Creu Roja
06 de maig 2022

![](/media/rkrpq2pq/c4-fachada.jpg?width=850&height=566.9886363636364)

Cada 8 de maig se celebra en tot el món el Dia Mundial de la Creu Roja i de la Mitja Lluna Roja. És una celebració en la qual participen totes les societats nacionals de la Creu Roja i la Mitja Lluna Roja en el món. Amb la finalitat de donar visibilitat a este dia, també de celebrar-lo i de donar suport a l'Organització humanitària en tot el món, s'il·luminaran de roig les façanes dels edificis municipals, tant de l'Ajuntament, a Sagunt, com de la Tinència d’Alcaldia, en el Port de Sagunt.

Esta acció representa un homenatge a milers de persones voluntàries de Creu Roja en el món i, especialment, de Creu Roja Camp de Morvedre, que malgrat els obstacles continuen oferint el seu temps i suport als altres, destacant la seua tasca en temps de pandèmia, la qual cosa ha suposat la major mobilització de recursos en la història de l'organització. Creu Roja està treballant en tot el territori a través del pla _Cruz Roja Responde_ a favor de milers de famílies desfavorides per efecte de la pandèmia amb la finalitat de millorar la seua qualitat de vida i donar resposta a les seues necessitats.

*   [](http://www.facebook.com/sharer.php?u=https://aytosagunto.es/va/actualitat/les-façanes-de-l-ajuntament-i-de-tinència-d-alcaldia-s-il-luminen-de-roig-per-celebrar-el-dia-mundial-de-la-creu-roja/ "Facebook")
*   [](http://twitter.com/share?url=https://aytosagunto.es/va/actualitat/les-façanes-de-l-ajuntament-i-de-tinència-d-alcaldia-s-il-luminen-de-roig-per-celebrar-el-dia-mundial-de-la-creu-roja/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-façanes-de-l-ajuntament-i-de-tinència-d-alcaldia-s-il-luminen-de-roig-per-celebrar-el-dia-mundial-de-la-creu-roja/ "Linked In")
*   [](mailto:?body=https://aytosagunto.es/va/actualitat/les-façanes-de-l-ajuntament-i-de-tinència-d-alcaldia-s-il-luminen-de-roig-per-celebrar-el-dia-mundial-de-la-creu-roja/)